[{"text_idx": "#000000", "text": "Praegu on va\u0308ga naljakas olukord- ko\u0303ik lapsed magavad. KO\u0303IK! Kell on 16:19 pa\u0308eval ja ma vo\u0303in istuda rahulikult laua taga ja kirjutada u\u0308le pika aja. Seda ei juhtu eriti tihti. Isegi o\u0308o\u0308siti mitte, kuigi to\u0303ele au andes, siis kaksikud ei ole va\u0308ga halvad magajad. Mo\u0303nel o\u0308o\u0308l nad to\u0303esti leiavad magamise asemel endale po\u0303nevamaid tegevusi, kuid siiski oleks vo\u0303inud olla palju hullem. Noorsand on isegi kehvem magaja ja seda hetkel peamiselt seeto\u0303ttu, et tal tulevad need tagumised suured hambad, misto\u0303ttu ta iga o\u0308o\u0308 paar korda nutuga a\u0308rkab ja kui see juhtub siis, kui ma samal ajal teises toas Piigat toidan, siis vo\u0303in kindel olla, et ja\u0308rgmised kolm tundi vo\u0303in ma unest vaid und na\u0308ha."}, {"text_idx": "#000001", "text": "Ra\u0308a\u0308kides tervise teemadel, ehk kaalukaotusteemadel, siis see tervisliku toitumise koolitus (LINK), on olnud u\u0308ks suurepa\u0308rane kogemus. Ta\u0308na on muide koolituse viimane pa\u0308ev. See on mulle andnud ko\u0303ik to\u0308o\u0308riistad ka\u0308tte, kuidas elada tervislikult ja me lo\u0303ime esileediga ka\u0308ed, et alates 18.01 saab see ko\u0303ik po\u0303hjaliku alguse. See ei ta\u0308henda, et ja\u0308rgmised na\u0308dal aega me veedame vahukoorega hambaid pestes ja hommikuso\u0308o\u0308giks sefiiri su\u0308u\u0308es, vaid seda, et me teeme esimesi samme juba sel na\u0308dalal ja valmistume po\u0303hjalikult uueks na\u0308dalaks. Vaatame la\u0308bi need retseptid ja siis ma teen teile ka selle lubatud kinoa supi videoretsepti a\u0308ra. Ja ma luban, et see supp saab olema u\u0308ks suurepa\u0308raseid maitseelamusi. Ma ra\u0308a\u0308gin- ma olen elu aeg sellerit millekski kohutavaks pidanud ja selles supis on see va\u0308ga va\u0308ga hea. Vo\u0303ib olla ka seeto\u0303ttu, et selle maitset pole tunda."}, {"text_idx": "#000002", "text": "Lisaks on igal koolitusel ka praktiline pool, kus me valmistame ise toite. Olgu selleks siis erinevad smuutid, wokid, supid, magustoidud vo\u0303i guacamole. Iga kord olen ma seal midagi uut enda jaoks saanud.\nKa vo\u0303tan ma trenni poole juba sellel na\u0308dalal ka\u0308sile. Liigun ma niigi juba rohkem kui varem, sest elades kahekordses majas, ka\u0308in ma kaksikute to\u0303ttu keskmiselt 30 korda pa\u0308evas u\u0308les alla. Vo\u0303ib olla no\u0303ks va\u0308hem. Igal juhul ma tunnen, kuidas u\u0308lekaal seda segab. Kindlasti on siin oma roll ka tohutul ku\u0308lmal, kuid mu liigesed on pidevalt kanged ja vahel ka valusad. 34 aastane noor mees ei peaks end tundma 90 aastase papina, kes valutavate po\u0303lvede ja\u0308rgi ilma ennustab."}, {"text_idx": "#000003", "text": "Ka on Noorsand muutunud va\u0308ga kiireks. Ta ku\u0308ll hoiab oma paremat jalalaba ko\u0303ndides sissepoole ja on natuke spastiline, aga hoolimata sellest suudab ta edasi liikuda ha\u0308mmastava kiirusega. Eriti, kui la\u0308hedal on autotee, sest iga hetk, kui ma teda ei vaata, otsib tema vo\u0303imalust, et autoteele tormata. Ka pole va\u0308ikestel lastel filtrit ja hea meelega ei vastaks ku\u0308simusele, et \u201cIssi, miks sa nii paks oled?\u201d. Seega, tuleb see asi eelnevalt a\u0308ra lo\u0303petada. Ka kaksikud on varsti mobiilsemad ja ei vedele enam u\u0308he koha peal. Pean olema kaks sammu neist ees"}, {"text_idx": "#000004", "text": "Et siis trenni pool tuleb mo\u0303nevo\u0303rra to\u0303sisemalt ka\u0308tte vo\u0303tta, sest ma tunnen, kuidas ka mu lihasjo\u0303ud va\u0308heneb. Mul on olemas hantlid, vo\u0303imlemismatt ja sangpommid ning ma kavatsen kolm korda na\u0308dalas 45 minutit ennast pushida. See on miinimumeesma\u0308rk. Spordiklubisse vo\u0303iks ka minna, kuid realistiks ja\u0308a\u0308des, on see kolme lapsega keeruline. Parima meelega la\u0308heksin ma tagasi CrossFiti, aga kuna need trennid algavad kella pealt, on ka see minu jaoks raske planeerida. Seega ja\u0308a\u0308b omal ka\u0308el. Pu\u0308u\u0308an ka sellest videosid teha."}, {"text_idx": "#000005", "text": "Ma olen seda teekonda nii palju kordi alustanud ja nii palju kordi poole tee peal maha tulnud ja mis peaks see kord olema asi teistmoodi? Loodetavasti ko\u0303ik. Loodetavasti olete teie mulle toeks ja ku\u0308site mult tu\u0308dimuseni, et Henry kas sul selle na\u0308dala trennid tehtud? Henry, mida sa ta\u0308na o\u0303htuso\u0308o\u0308giks so\u0308o\u0308d? Ku\u0308sige kasvo\u0303i sellepa\u0308rast, et endale ideid saada. No\u0303udke mult na\u0308iteks pa\u0308evase toidu postitusi. Kas vo\u0303i piltide na\u0308ol Instagramis. Kui te na\u0308ete, et ma ostan poes endale su\u0308u\u0308dlasliku ilmega ja\u0308a\u0308tist, tulge juurde, virutage see ja\u0308a\u0308tis mult ka\u0308est ja raputage pahaks pandavalt pead. Olge mulle toeks ja mina olen teile. Nagu ma u\u0308tlesin, on see na\u0308dal enese harimise na\u0308dal ja 18.01 on avapauk projektil \u201cKehad relvaks 2016\u201d \ud83d\ude00"}, {"text_idx": "#000006", "text": "Ka Instagramis vo\u0303ite hakata na\u0308gema rohkem fotosid toidust, pilte jalutuska\u0308ikudelt, pilte higisest Henryst peale trenni. A\u0308kki ka mo\u0303ned motiveerivad loosungid a\u2019la winner never quit, quitters never win. Vo\u0303ib olla mitte nii klis\u030ceelikke, aga selliseid, mis mind mo\u0303jutavad."}, {"text_idx": "#000007", "text": "Ma olen selle tervisliku toidukoolitusega alla vo\u0303tnud kokku pea kuus kilo ja seda ainult va\u0308ikeste muudatuste tagaja\u0308rjel. Peamiselt see, et ma ei so\u0308o\u0308 enam ennast u\u0308le. Ma olen terve selle koolituse jooksul end vaid u\u0308hel korral u\u0308le so\u0308o\u0308nud. Ko\u0303ik teised korrad, olen ma piirdunud mo\u0303istlike portsudega. Kui nu\u0308u\u0308d siia lisada, et ma hakkan ja\u0308rgima ka toitude glu\u0308keemilist koormust, eks siis na\u0308eme, kuidas meil la\u0308heb ja ma luban, et ma olen siin blogis ta\u0308iesti aus. Kui mul tuleb ette komistamisi, siis olete teie esimesed, kes sellest teada saavad.\nMa tegin mingi testi Facebookis ja see tulemus ilmestab mu meelestatust suurepa\u0308raselt- a\u0308ra anna alla. Alusta uuesti. Alustangi. 18.01 on hea kuupa\u0308ev, sest siis on neli su\u0308ndmust ja\u0308rjest:"}, {"text_idx": "#000008", "text": "15.01 ta\u0308itub u\u0308heksa aastat pa\u0308evast, mil ma ja\u0308tsin suitsetamise maha\n16.01 saavad kaksikud kolme kuu vanusteks\n17.01 saab Noorsand kahe aasta vanuseks\n18.01 hakkab Henry tervislikuks ja enda eest hoolitsevaks. Jah, siia alla ka\u0308ib isegi kreemitamine ja pediku\u0308u\u0308r \ud83d\ude42"}, {"text_idx": "#000009", "text": "Ha\u0308sti. A\u0308ra siis ole enda laikide, kriitikaga, kommentaaridega kitsi. Ma ei ole geenius, ma teen vigu. Ma ei ole igiliikur, ma vajan turgutust ja tagant utsitamist. Tsau!"}, {"text_idx": "#000010", "text": "\u201cTerviseblogi: neli ta\u0308htpa\u0308eva ja\u0308rjest\u201d on saanud 13 vastust"}, {"text_idx": "#000012", "text": "Ro\u0303o\u0303msat pu\u0308sivust! Mina naeran, et olen just viimase na\u0308dala jooksul igapa\u0308evaste to\u0308o\u0308lt koju ko\u0303ndimistega (u 40 min pa\u0308evas) suutnud energia voolama saada ja kaalu a\u0308kki isegi allapoole (ta\u0308pselt ei tea, sest o\u0303nneks ei ole kodus kaalu). Aga. Probleem on selles, et pu\u0308sivalt muutuseid ei suuda ellu viia... Ja\u0308a\u0308n samuti lootma, et o\u0303nneks on algus tehtud ja a\u0308kki seekord la\u0308heb ha\u0308sti \ud83d\ude42"}, {"text_idx": "#000013", "text": "Eks ta nii ole jah, et mida rohkem teed, seda rohkem jo\u0303uad. JA pu\u0308sivus ongi vo\u0303tmeso\u0303na. iga dieet toimib, kui sa suudad sellele kindlaks ja\u0308a\u0308da. Kahjuks ei ole enamus neist mo\u0303eldud elustiilina, vaid viisina, kuidas mo\u0303nedest kilodest lahti saada. Aga aita\u0308h sulle!"}, {"text_idx": "#000014", "text": "Sa saad sellega hakkama. Tegelikult saame me millega iganes hakkama.Mina ja\u0308tsin suitsetamise maha 04.11.2015. Tervislikku elu alustasin ta\u0308na hommikul st. 11.01.2016 ja sygisel kavatsen minna 52 aastasena soome keelsesse avalikku ylikooli teoloogiat oppima. Tore oleks sind ja su super kaunist peret na\u0308ha, aga ko\u0308igil on ju nii kiire. Peaks vist O\u0308nnele mo\u0308tte pa\u0308he panema, et ta organiseeriks kursuse kokkutuleku. Ja veel, mu metsikutest lastest on minule lisaks tulnud sinu pere fa\u0308nnid. Mu lapsed on juba vanad, varsti 25 ja 24 aastased ja nad ei ole enam metsikud."}, {"text_idx": "#000015", "text": "Aga me ei pea terve kursusega kohtuma, et trehvata. Tule Eestis na\u0308iteks O\u0303nnega meile ku\u0308lla. Meil oleks va\u0308ga hea meel teid na\u0308ha."}, {"text_idx": "#000016", "text": "Va\u0308ga tubli. Et end liigutamise suhtes motiveeritum olla soovitan muretseda endale polar loop2 sellega saad 24/7 hoida oma altiivsusel silma peal \ud83d\ude09"}, {"text_idx": "#000017", "text": "mul u\u0308ks teine polari aktiivsusmonitor juba muretsetud. Aita\u0308h soovituse eest!"}, {"text_idx": "#000018", "text": "Ja\u0308lgin, so\u0308rgin sabas ja pingutan ka. Seni olen suutnud hakkama saada sellega, et teen va\u0308hemalt 5 korda na\u0308dalas kerget trenni kerelihastele, et seljavalu elu ei segaks. Mo\u0303ned arvavad, et 10-15 minutine trenn pole midagi aga seljavalu viimasel ajal tundnud pole siis mo\u0303jub ilmselt ka va\u0308hene. Vo\u0303hma mo\u0303ttes tahaks va\u0308hemalt 3-4 korda na\u0308dalas teha kiire tempoka ko\u0303nni. Lapsega mulle sobivat tempot teha ei saa ja 2-aastase ru\u0308tmis tatsates ei saa pa\u0308ris soovitud koormust. Aga eks eesma\u0308rk peab inimesel olema ja tahaks lihtsalt parem va\u0308lja na\u0308ha (eriti kuna materjali jagub mul 2 ha\u0308sti va\u0308lja na\u0308geva naisterahva jagu)."}, {"text_idx": "#000019", "text": "Va\u0308ga tubli. Ehk saan ka mina lo\u0303puks motivatsiooni mitte vaid alustada vaid ka lo\u0303petada oma kaalulanguse teekonnal. Elan sulle kaasa ja hoian po\u0308ialt! Vo\u0303iksid ka oma aktiivsusmonitorist kirjutada ja miks selle valisid jne ja u\u0308ldse muljeid, kas on asjalik vidin jne \ud83d\ude42"}, {"text_idx": "#000020", "text": "Ah ja paluks veel ka smuutide retsepte, mis on tervislikud ja head \ud83d\ude42\naita\u0308h ideede eest, millest kirjutada. Teen seda kindlasti!"}, {"text_idx": "#000021", "text": "Ah ja paluks veel ka smuutide retsepte, mis on tervislikud ja head \ud83d\ude42"}, {"text_idx": "#000022", "text": "aita\u0308h ideede eest, millest kirjutada. Teen seda kindlasti!"}, {"text_idx": "#000023", "text": "A\u0308ra siis pahaseks saa, kui ma to\u0303esti peaksingi toidupoes paar asja tuimalt na\u0308pu vahel a\u0308ra kiskuma:D"}, {"text_idx": "#000024", "text": "Haha. Jah, ei saa. O\u0303nneks la\u0308heb mul hetkel kenasti ja kui sa na\u0308eks mind kra\u0308ppi ostmas, siis ma to\u0303ena\u0308oliselt ta\u0308idan kellegi tellimust. See ei ta\u0308henda, et ka nemad peaks kra\u0308ppi so\u0308o\u0308ma. Nii et lo\u0308o\u0308 aga \ud83d\ude00"}, {"text_idx": "#000025", "text": "Sinu e-postiaadressi ei avaldata. No\u0303utavad va\u0308ljad on ta\u0308histatud *-ga"}, {"text_idx": "#000027", "text": "Sa na\u0308ed tolmu imedes po\u0303randal u\u0308he sendist. Mis sa teed"}, {"text_idx": "#000028", "text": "Ta\u0308name, et liitusite meie uudiskirjaga."}, {"text_idx": "#000029", "text": "FB ja IG seab aina kitsendusi, kui paljude inimesteni mu so\u0303numid ja postitused jo\u0303uavad. Ja\u0308ta palun enda e-maili aadress, sest ma plaanin korra na\u0308dalas (vo\u0303i paari na\u0308dala tagant) saata mailile u\u0308he uudiskirja, et sa ei ja\u0308a\u0308ks va\u0308ikesest meelelahutusest ilma lihtsalt sellepa\u0308rast, et FB nii otsustas. Luban, et need ja\u0308a\u0308vad ainult minule ja ma ei levita neid kellelegi, ega hakka ka saatma spa\u0308mmi. Luban olla viisakas ja vastutustundlik."}, {"text_idx": "#000031", "text": "Postituse koosto\u0308o\u0308partneriks Bosch Mina ei saa aru, kuidas see ka\u0308ib. Nii palju kui ma ka ei u\u0308ritaks \u2013 mu auto ei pu\u0308si korras. See on kogu aeg seest..."}, {"text_idx": "#000032", "text": "Ma sain endale oma la\u0308paka kunagi 2016. aastal. Tippso\u0303na. Paremat tol hetkel saada polnud vo\u0303imalik ja nu\u0308u\u0308d ma istun siin selle vanamehena\u0308ssiga, mille ventikas undab nii valjult, et..."}, {"text_idx": "#000033", "text": "Postitus valmis koosto\u0308o\u0308s Tsilgaga Pole hullemat asja kui nohu. Vo\u0303i noh on. Tegelikult vo\u0303iks ma siin kirjutada ku\u0308mme postitust ja\u0308rjest teemal: Asjad, mis on hullemad kui nohu. Aga..."}, {"text_idx": "#000034", "text": "Blogis ilmuvad postitused paar korda na\u0308dalas, kuid peamine ja igapa\u0308evane tegevus toimub meil siiski sotsiaalmeedia kanalites Instagramis ja Facebookis"}]